พระองค์โสมฯ ประทานพวงมาลา สักการะสรีรสังขาร หลวงปู่ลี พระอริยสงฆ์อุดรฯ
เครดิตภาพจาก ประชาสัมพันธ์จังหัดอุดรธานี,พระองค์โสมฯ ประทานพวงมาลา สักการะสรีรสังขาร หลวงปู่ลี กุสลธโร ที่ศาลาใหญ่วัดเกสรศีลคุณธรรมเจดีย์ จ.อุดรธานี โดยแม่ชีคุณน้ำผึ้ง เดินทางมาร่วมในพิธีสวดมนต์แผ่เมตตา,เย็นวันที่ 5 พฤศจิกายน นายวัฒนา พุฒิชาติ ผวจ.อุดรธานี ได้เดินทางมาจัดความพร้อม ที่ศาลาใหญ่วัดเกสรศีลคุณธรรมเจดีย์ (วัดป่าภูผาแดง) ต.หนองอ้อ อ.หนองวัวซอ จ.อุดรธานี ซึ่งเป็นที่ตั้งสรีรสังขารหลวงปู่ลี กุสลธโร อดีตเจ้าอาวาสวัด ศิษย์พระธรรมวิสุทธิมงคล (หลวงตามหาบัว ญาณสัมปันโณ) พระอริยสงฆ์สายวัดป่า หนึ่งในกองทัพธรรมออกช่วยตั้งโครงการผ้าป่าช่วยชาติ ซึ่งละสังขารในวันที่ 3 พฤศจิกายน สิริอายุ 96 ปี 68 พรรษา ,ทั้งเวลา 18.00 น. พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ประทาน พวงมาลา แจกันดอกไม้ และผ้าไตร สักการะสรีรสังขาร หลวงปู่ลี กุสลธโร โดยมี นายสุริยพันธ์ ราชวังเมือง ประจำสำนักพระราชวังพิเศษ รักษาราชการแทนผู้ควบคุมการปฏิบัติราชการวังเทเวศร์ เป็นผู้อัญเชิญ โดยมีหลวงพ่ออินทร์ถวาย สันตุสสโก เจ้าอาวาสวัดป่านาคำน้อย อ.นายูง จ.อุดรธานี หนึ่งในศิษย์หลวงตามหาบัว ญาณสัมปัณโณ เป็นประธานสงฆ์ โดยมีพระสายวัดป่า ศิษยานุศิษย์ ประชาชนจำนวนมาก เดินทางมาร่วมฟังพิธีสวดมนต์,ในการนี้ แม่ชี ม.ล.สราลี กิติยากร หรือ คุณน้ำผึ้ง พระขนิษฐา พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ซึ่งบวชเนกขัมมจาริณี สละเพศฆราวาสหรือคฤหัสถ์ผู้ครองเรือน เพื่อเข้าสู่เพศนักบวชในพุทธศาสนา ด้วยการศึกษาปฏิบัติธรรมอย่างจริงจังเป็นเวลา 1 เดือน ที่วัดป่านาคำน้อย ต.บ้านก้อง อ.นายูง จ.อุดรธานี เดินทางมาร่วมในพิธีสวดมนต์แผ่เมตตาด้วย 
พระองค์โสมฯ ประทานพวงมาลา สักการะสรีรสังขาร หลวงปู่ลี กุสลธโร ที่ศาลาใหญ่วัดเกสรศีลคุณธรรมเจดีย์ จ.อุดรธานี โดยแม่ชีคุณน้ำผึ้ง เดินทางมาร่วมในพิธีสวดมนต์แผ่เมตตา
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ,ม.ล.สราลี กิติยากร,หลวงปู่ลี กุสลธโร,วัดเกสรศีลคุณธรรมเจดีย์,อุดรธานี,ข่าวทั่วไป